Diari Oficial de la Generalitat Valenciana


Sumari del DOGV 4027, del 22-06-2001 (2001/6012)

OrdRe de 21 de maig de 2001, de la Conselleria de Cultura i Educació, per la qual es creen llocs de treball docent, per a ser ocupats per funcionaris del cos de mestres en determinats instituts i seccions que incorporen el primer cicle d'Educació Secundària Obligatòria en el curs 2001/2002.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4027

Data del DOGV
:   22-06-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/6012


Data del document
:   21-05-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * administració del personal
    * personal docent
    * ensenyament primari

OrdRe de 21 de maig de 2001, de la Conselleria de Cultura i Educació, per la qual es creen llocs de treball docent, per a ser ocupats per funcionaris del cos de mestres en determinats instituts i seccions que incorporen el primer cicle d'Educació Secundària Obligatòria en el curs 2001/2002. [2001/F6012]
  
La disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu (BOE núm. 238, de 4 d'octubre), preveu que els professors d'Educació General Bàsica integrats en el cos de mestres, podran prestar servicis en el primer cicle de l'Educació Secundària Obligatòria.
  
El Reial Decret 1.487/1994, d'1 de juliol (BOE núm. 179, de 28 de juliol), ha determinat la implantació generalitzada del primer cicle de l'Educació Secundària Obligatòria en el curs escolar 1997/98.
  
L'Ordre de 23 de gener de 1997, de la Conselleria de Cultura i Educació (DOGV núm. 2.918, de 29 de gener), ha regulat el procés d'adscripció dels funcionaris del cos de mestres als llocs de treball resultants de la nova ordenació del sistema educatiu, així com a les vacants del primer cicle de l'Educació Secundària Obligatòria que es determinen en els instituts i seccions.
  
L'Ordre d'11 de maig de 2001, de la Conselleria de Cultura i Educació, per la qual es creen o incrementen unitats de primer cicle d'Educació Secundària Obligatòria, publicada en el Diari Oficial de la Generalitat Valenciana número 4.006, del dia 24 de maig de 2001, establix que per al curs 2001/2002, determinats instituts i seccions incorporaran el primer cicle d'Educació Secundària Obligatòria que s'estava impartint transitòriament en col·legis d'Educació Primària o modificaran el seu nombre d'unitats.
  
En conseqüència, és necessari determinar els llocs de treball que podran ser ocupats per funcionaris del cos de mestres per a impartir les ensenyances del primer cicle de l'Educació Secundària Obligatòria en els instituts i seccions que incorporen dites ensenyances en el curs 2001/2002.
  
En virtut d'això i fent ús de les atribucions que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
Els llocs vacants del primer cicle de l'Educació Secundària Obligatòria que es creen en instituts i seccions que incorporen el primer cicle de la citada ensenyança en el curs 2001/2002 per a la seua cobertura per funcionaris del cos de mestres són els que es determinen en l'annex I de la present ordre.
  
Segon
  
Els centres que incrementen plantilla, amb la creació de nous llocs vacants com a conseqüència de l'augment de nous grups del primer cicle d'Educació Secundària Obligatòria són els que s'indiquen en l'annex II de la present ordre.
  
Disposició addicional
  
La present ordre s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
Autoritze les direccions generals de Règim Econòmic i de Personal perquè, en l'àmbit de les seues respectives competències, adopten totes les mesures que siguen necessàries per a l'execució del que disposa esta ordre.
  
Segona
  
Esta ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això els seus efectes s'entendran referits a partir del començament del curs escolar 2001/2002.
  
Tercera
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Comú, i en els articles 10, 14 i 46 de la Llei Reguladora de la Jurisdicció Contenciosa Administrativa, la present ordre, que posa fi a la via administrativa, podrà ser recorreguda potestativament en reposició o ben cabrà plantejar directament un recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 21 de maig de 2001
  
El conseller de Cultura i Educació,
  
MANUEL TARANCÓN FANDOS